Ալեքսանդր Սկարսգորդ

Ալեքսանդր Յուհան Յալմար Սկարսգորդ ( [ˈskɑːʂɡoːɖ], ), շվեդ դերասան, ռեժիսոր, սցենարիստ։

Կենսագրություն 
Ալեքսանդր Սկարսգորդը ծնվել է 1976 թվականի օգոստոսի 25-ին Ստոկհոլմում (Շվեդիա)։ Նրա մայրը՝ Մյու Գյունտեր (My Guenther), բժշկուհի է, իսկ հայրը՝ հայտնի շվեդացի դերասան Ստելան Սկարսգորդը։ Ալեքսանդր Սկարսգորդու ունի չորս հարազատ եղբայր՝ Գուստավ (1980 թվական), Բիլլ (1990 թվական), ովքեր նույնպես դերասաններ են հանդիսանում, Սեմ (1982 թվական), Վալտեր (1995 թվական), քույր Էիյա (1992 թվական), երկու արյունակից եղբայր՝ Օսսիան (2009 թվական) և Քոլբեյն (2012 թվական)։

Նկարահանվել Ալեքսանդրը սկսել է վաղ տարիքից, 8 տարեկան հասակից։ Նրա առաջին աշխատանքն է դառնում «Օկեն և նրա աշխարհը» ֆիլմը։ 1989 թվականին հասկանում է, որ այդպիսի հայտնի կյանքը իր համար չէ։ Այդքան վաղ տարիքում նրան չէր հրապուրում պապարացիների և փողոցում անցորդների ուշադրությունը։ Այդ պատճառով նա ցանկանում է ուսուցանել քանդակագործություն Ստոկհոլմում։ Այդ պահին նա դադարեցնում բոլոր դերասանական գործունեությունը։

Տարիներ անց Ալեքսանդրը ընդունվում է քոլեջ՝ քաղաքագիտություն ուղղությամբ։ Այնուտհետև, 19 տարեկան հասակում, ծառայության է մեկնում Արքայական ծովային հետևակ։ Մեկ տարուց ավել ծառայում է Ստոկհոլմի կղզեխմբի առափնյա հրետանազորային հակաահաբեկչական ստորաբաժանումում։

Ծառայության ընթացքում խորհրդածելով իր կյանքի մասին, Ալեքսանդրը որոշում է կրկին զբաղվել դերասանական աշխատանքով։ 1996 թվականին լքում է Շվեդիան և ուղևորվում Անգլիա, որտեղ ընդունվում է Լիդսի քաղաքային համալսարան, անգլերեն լեզվի ուսուցման ուղղությամբ։ Այնուհետև 1997 թվականին տեղափոխվում է Նյու Յորք և այնտեղ դերասանական վարպետություն է ուսումնասիրում «Մերիմաունթ Մանհեթեն» քոլեջում։

Վեց ամիս անց դերասանի վաղեմի ռոմանտիկ հարաբերությունները նրան վերադարձնում են հայրենիք, սակայն այնուհետև դրանք դադարում են։ Այդպես Ալեքսանդրը որոշում է մնալ Շվեդիայում և սկսում է դերեր փորձել կինոյում և հեռուստատեսությունում։

2009 թվականից հանդիպել է ամերիկացի դերասանուհի և մոդել Քեյթ Բոսուորթի հետ, սակայն 2011 թվականի հուլիսի վերջին հայտնի է դառնում, որ դերասանները բաժանվել են։

2011 թվականի հուլիսի 20-ին նա ավարտում է իր ուսումնառությունը Լիդսի համալսարանում և արժանանում մշակույթի դոկտորի գիտական աստիճանին։

Կարիերա 

Սկարսգորդը մասնակցություն է ունեցել մի քանի շվեդական հեռուստատեսային սերալներում և ֆիլմերում։ 2003 թվականին նա անվանակարգվում է կինոարտադրության բնագավառում շվեդական ազգային «Ոսկե բզեզ» պաշտոնական մրցանակին, «Շնային մեթոդ» ֆիլմում երկրորդական պլանի լավագույն դերասանի համար։

Դերասանի հոլլիվուդյան նորամուտը կայացել է 2001 թվականին, «Օրինակելի արու» կատակերգությունում, որտեղ նա խաղում է ֆոտոմոդել-տխմարի, Բեն Սթիլերի կերպարի հարևանին։

2005 թվականին Սկարսգորդը գլխավոր դերերից մեկն է խաղում Օթման Կարիմի «Սառայի մասին» («Om Sara») կինոդրամայում։ Մոսկվայի միջազգային XXVIII կիոփառատոնում (2006 թվական) այս ֆիլմը արժանանում է գլխավոր մրցանակի՝ «Ոսկե Սուրբ Գեորգիի»։

2005 թվականին «Անկեղծություն» սերիալում և «Վերջին ափհանում» ֆիլմերում աշխատանքներից հետո նա սկսում է մասնակցել նաև միջազգային բեմադրություններում։ 2007 թվականին նա խաղում է գլխավոր դերերից մեկը «Մարդասպանների սերունդը» սերիալում։

Սկսած 2008 թվականից Սկարսգորդը նկարահանվում է HBO-ի «Իրական արյուն» հեռուստասերիալում, նկարահանած Ալան Բոլի կողմից, «Հաճախորդը միշտ մահացած է» սերիալի ստեղծող։ Սկարսգորդը խաղում է վամպիր Էրիկ Նորթմանին, «Fangtasia» վամպիրական գինետան տիրոջ։

2009 թվականին Ալեքսանդրը նկարահանվել է Լեդի Գագայի «Paparazzi» երգի տեսահոլովակում, նաև նա ձայնավորել է «Մետրոպիա» մուլտֆիլմի հերոսներից մեկին։ Նաև 2009 թվականին թողարկվում է նրա մասնակցությամբ «Beyond the Pole» մոկյումենտարի ոճով գեղարվեստական ֆիլմը։

Ֆիլմագրություն

Դերասանական աշխատանքներ

Ռեժիսորական աշխատանքներ 
 Att döda ett barn - 2003 թվական (կարճամետրաժ)

Մրցանակներ և անվանակարգումներ

Ծանոթագրություններ

Արտաքին հղումներ 
 
 AlexanderSkarsgard.org 
 Alexander Skarsgard Interview on True Blood 

Հոլիվուդյան դերասաններ
1976 ծնունդներ
Օգոստոսի 25 ծնունդներ
Շվեդ դերասաններ
Շվեդ ռեժիսորներ
Շվեդ սցենարիստներ
«Ոսկե գլոբուս» մրցանակի դափնեկիրներ